OB kap Zille oor kolonialisme-twiet | Maroela Media
Busisiwe Mkhwebane, die openbare beskermer (OB), het bevind dat Helen Zille, die premier van die Wes-Kaap, nie in goeder trou óf in die beste belang van goeie regering opgetree het in haar uitsprake oor kolonialisme verlede jaar nie.
Zille het kort daarna om verskoning gevra vir haar uitspraak ter verdediging van kolonialisme.
Khaya Magaxa, die ANC se waarnemende provinsiale voorsitter, het daarna 'n klag teen Zille by die OB ingedien.
Mkhwebane het Maandag haar kantoor se kwartaallikse verslag bekend gemaak waarin sy dié kwessie aangeraak het.
"Die premier se optrede voldoen nie aan die verwagting van 'n persoon in haar posisie nie," het sy gesê. "Dit krap ou wonde oop van die slagoffers van apartheid en kolonialisme."
Mkhwebane se verslag beskryf Zille se optrede as 'n "viering van onderdrukking, uitbuiting, rassisme en armoede".
Mkhwebane het regstellende stappe aanbeveel en dat die Wes-Kaapse regering Zille aanspreeklik hou vir haar optrede. Sy het aanbeveel dat die speaker binne 30 dae 'n verslag daaroor in die provinsiale parlement ter tafel moet lê.
Zille se kantoor het kort ná die OB se verslag bekend gemaak is, gesê die verslag sal heel waarskynlik geregtelik hersien word.
"Die premier het reeds aan die OB gesê volgens haar mening is so 'n bevinding onwettig en irrasioneel," lui 'n verklaring van Zille se kantoor.
Politieke ontleder gekap oor Zuma-kommentaar
[Video] Rowers steel peperduur horlosies by Menlyn
Nou wonder ek waaroor sal die Geskiedenis vak gaan i wat hul nou vir die kinders in die skool wil gee
Die probleem is dat almal daarna kyk en die twiet oordeel na beginsel: op grond van jou velkleur besluit jy wat jou pas, verder kyk jy alles mis. Nee mense, kyk na die feite en besluit daarvolgens. Gaan kyk hoe lyk Afrika, met Voetspore moes hulle modderpaaie ry waar tientalle vragmotors vasgeval het omdat hulle nasionale paaie in 'n hopelose toestand was, geen teer nie, geen onderhoud nie. Is dit hoe die wereld moet lyk om "goed" te wees? Is 'n derdewereld land regtig lekkerder as 'n eerstewereld land? Daar is 'n neiging dat alles wat verkeerd is meer aanvaarbaar… Lees meer »
Kry 'n sosioloog of ekonoom om die verskeinsel van diffusion of technology aan die publiek te verduidelik. Daar is al baie navorsing hieroorgedoen.
Kom ons wat glo sy is verkeerd betoon solidariteit met 'n gebaar van dekolonisasie solidariteit deur om heeltemal op te hou om westerse tegnologie te gebruik. Ons neem slegs Afrika tegnologie aan.